Euskal Herriko futbol selekzioa

|-
| align=center colspan=2 | EFF, Esait
|}
[thumb|300px|2011ko [Tunisiako futbol selekzio nazionala|Tunisiaren aurkako partida.]]

**Euskal Herriko futbol selekzioa** 1930ean sortu zen, Euskal Herriaren naziotasuna aldarrikatu eta txapelketa ofizialetan Euskal Herria ordezkatzeko talde bat izateko asmoz. Horrez gain, 1995ean selekzioaren ofizialtasuna aldarrikatzen zuen talde bat sortu zen, Euskal Selekzioaren Aldeko Iritzi Taldea (ESAIT), 2015ean desegin zena. 2021ean, *Gu ere bai* taldeak ofizialtasunaren aldarrikapena bizirik mantentzen zuen 

2014ko eta 2015eko abenduetan, Kataluniako futbol selekzioaren aurka erronka bikoitza jokatu zuen, elkarrekin 1915ean jokaturiko partidaren ehungarren urteurrena ospatzeko (artean *Selección Norte* izena bazuen ere). Emakumezkoetan eta gizonezkoetan izan dira partidak eta erronka bietan **Trofeu del Centenari** kopa eskuratu zuen.

## Izendapena 
Sorreran, 1930ean, **Baskoniako selekzioa** izena hartu zuen; eta, 1936tik aurrera, **Euzkadiko selekzioa**. 1970eko hamarkadatik aurrera, **Euskadiko selekzioa** izena gailendu zen. 2007an, selekzioak *Euskadi* deitzeari utzi zion eta *Euskal Herria* izena hartu zuen: izen ofiziala **Euskal Herriko futbol selekzioa** da. Hurrengo urtean berriro *Euskadi* izenera itzultzea erabaki zuen Euskadiko Futbol Federazioak, eta kirolariek izen horrekin jokatzeari uko egiteak lehen aldiz partida bertan behera geratzea ekarri zuen. Kalapitak bere horretan segitu zuenez, 2008 eta 2009 urteetan ez zen partidarik jokatu. 2010ean, aitzitik, Federazioaren eta jokalarien arteko elkarrizketen ostean, eta ofizialtasunerako bidean adostasunik erdietsi ez bazuten ere, taldeak **Euskal selekzioa** izendapenarekin Venezuelaren aurka jokatu zuen, eta 3-1 irabazi.

## Historia 
### Aurrekariak (1915) 
XX. mendeko hasieran, hegoaldeko euskal futbolariak Espainiako eskualde arteko partidak jokatu zituzten. Horrela, 1915ean euskal herritarrek eta kantabriarrek *Selección Norte* (euskaraz: Ipar Selekzioa) taldea osatu zuten. Lehenengo partida urtarrilaren 3an jokatu zuten Kataluniaren aurka San Mamesen eta 6-1 emaitzaz nagusitu iren. Urte berean, Asturiasko Printzearen futbol kopa lortu zuten: Kataluniari 1-0 irabazi zioten eta Gaztelarekin 1-1 berdindu ondoren.

1916ko maiatzean, *Selección Norte*k Bartzelonan eta Bilbon 1-3 eta 5-0 berriro menderatu zuen Kataluniako selekzioa.

Kantabriarrak alde batera utzita, 1930ean eta 1931an, *Baskonia* izeneko taldea sortu zen. Talde hark partida bi jokatu eta irabazi zituen, Kataluniako futbol selekzioaren aurka: 0-1 Montjuïcen eta 3-2 San Mamesen. Taldeak Amadeo Gartzia de Salazar gasteiztarra zuen entrenatzaile.

### Selekzioa Gerra Zibilean (1937-1939) 
[thumb|200px|1937ko [FC Lokomotiv Moskuren aurkako partidaren kartela.]]
1937an, Gerra Zibilaren garaian, Jose Antonio Agirre lehendakariak, Athleticeko futbolari ohia, *Euzkadi* izeneko selekzioa sortu zuen atzerrian gudarako fondoak biltzeko. Taldea Luis Regueiro, Pedro Regueiro, Isidro Langara, Serafin Ahedo, Jose Iraragorri, Jose Mugerza, M. Alegria, Angel Zubieta, Leonardo Zilaurren, Rafael Eguskiza, Gregorio Blasco, Ignacio Agirrezabala, Tomas Agirre (lehendakariaren anaia), Emilin Alonso, Pablo Barcos, Pedro Areso eta Jose Manuel Urkiola futbolariek; Pedro Vallana entrenatzaileak; Periko Biritxinaga masajistak eta Ricardo Irezabal Eusko Jaurlaritzaren delegatuak osatu zuten. Lehendabiziko partida Parisko Parc des Princes estadioan jokatu zuen, Parisko Racing Frantziako txapeldunari 0-3 irabazirik. Ondoren, gauza bera egin zuen Olympique Marseillakoaren aurka, 2-5.

Lehendabiziko porrota 3-2 Txekiaren aurka jaso zuen.

1937 eta 1938 artean Moskuko Lokomotiv (1-5), Olympique Marseillakoa (2-5), Txekoslovakia (2-1), Silesiako selekzioa (3-4), Moskuko Dinamo bi bider (1-2 eta 4-7), Leningradoko Dinamo (2-2), Kieveko Dinamo (1-3), Tbilisko Dinamo (0-2), Georgia (1-3), Moskuko Spartak (6-2) Minskeko Dinamo (1-6), Norvegia (1-3), Norvegiako langileen selekzioa (2-3) eta Danimarka (1-11) taldeen aurka jokatu zituen.

Bilbo galdu eta gero, taldeak Ozeano Atlantikoa zeharkatu zuen Mexikon (hamazazpi partidatik hamahiru irabazi zituzten) eta Kuban (ia partida guztiak irabazi zituzten, berdinketa bat izan ezik) jokatzeko.

Gero, *Club Deportivo Euzkadi* izenaz 1938-1939 Barruti Federalaren amateur txapelketa jokatu zuen, orduko Mexikoko bi txapelketa nagusietako bat Real Club España eta Asturias F.C. bezalako kluben aurka. Euskadiko Futbol Federakundearen webguneak txapelduna zela esaten du, hamahiru partida irabazita, berdinketa bat eta hiru galduta, baina Mexikoko Futbol Federakundearen webguneak Asturias txapelduna zela esaten du. Gerra Zibila bukatu eta gero, taldea desgin zen, jokalari bakoitzak 10.000 peseta irabazita. Zenbait futbolari Amerikan geratu ziren eta besteak, Euskal Herrira itzuli.

### Berpizkundea (1979-egun) 
1979ko abuztuaren 16a arte, artean frankismoa indarrean zela eta, Euskal Herriko selekzioak ez zuen beste partidarik jokatu. Egun hartan, San Mamesen Euzkadik berriro jokatu zuen, eta Irlandari (4-1) irabazi. Espainiako Gobernuak *Gernikako Arbola* erabiltzea debekatu zuen. Gero, Atotxan Bulgariari 4-0 irabazi zion eta 1980an Mendizorrotzan Hungariaren aurka 1-5 galdu zuen.

Jarraian, ia urtero jokatu du lagunarteko partida, gehienetan Gabonetan, ia ohituraz: Tottenham Hotspur (4-0), Errumania (2-2), Bolivia (3-1), Errusia (1-0), Paraguai (1-1), Estonia (3-0), Jugoslavia (3-0), Uruguai bitan (5-1 eta 2-1), Nigeria (5-1), Maroko (3-2), Ghana (3-2), Mazedonia (1-1), Bulgaria (2-0), Kamerun (0-1), Gales (0-1),, Serbia (4-0) edo Katalunia (1-1) taldeen aurka, besteak beste. 2016an Tunisiaren aurka jokatu zuen, baina ikuslego eskasiak egoera birplanteatzera eraman zuen Eusko Jaurlaritza.

Etxean askotan jokatu badu ere, kanpoan jokatzeko parada ere izan du Euskal Herriko selekzioak. 1938ko ekainaren 20an Habanan Kubaren aurka jokatu eta gero, berriro 2006ko urriaren 8an Camp Nou futbol zelaian bina berdindu zuen Kataluniaren aurka. 2007an, Euskal Herriko selekzioak Amerikara ere bidaiatu zuen hantxe jokatzera, izan ere, San Cristobalen Venezuela irabazi zuen. Azken partida Korsikan jokatu zuen.

## Eztabaida 
### Izena 
[thumb|300px|Euskal Herriko futbol selekzioa eta [Kataluniako futbol selekzioaren arteko partidua San Mamesen, 2014ko abenduaren 28a.]]

Historian zehar, Euskal Herriko selekzioak izen asko erabili ditu jokatzeko. Lehendabiziko *Selección Norte* benetan ere Euskal Herrikoa zenetz alde batera utzita, *Baskonia*, *Euzkadi*, *Euskadi* eta *Euskal Herria* izenak erabili ditu bere partidetan.

Azken aldaketak eztabaida sortu zuen: 2007ko abenduaren 29an zenbait futbolariek eta ESAITek bultzatuta Euskadi deitzeari utzi zion eta Euskal Herria izena hartu zuen. Hori ez zen EAJren gustukoa, Juan Jose Ibarretxe lehendakaria tartean.

2008ko azaroaren 6an berriro *Euskadi* izena erabiliko zela adierazi zuen Euskadiko Futbol Federakuntzak. Hori zela eta, astebete geroago jokalari askok izen aldaketaren aurkako agiria idatzi zuten, selekzioan ez zutela parte hartuko esanez. Abenduan 830 kirolarik babesa eman zioten futbolarien erabakiari. Tirabira handien ostean, 2008ko abenduaren 17an Federazioaren eta kirolarien arteko bileraren ostean akordiorik lortu ez eta partidua ez zela jokatuko erabaki zuten. Horrek EAJren sumina sortu zuen, bai jokalariak zein Ezker Abertzalea kritikatuz.

2009an kontsentsu batera iritsi zen eta urte horretatik aurrera *Euskal Selekzioa* izenarekin jokatu dira nazioarteko partida guztiak.

### Ofizialtasuna 
[thumb|300px|2007ko [Kataluniako futbol selekzioa|Kataluniaren aurkako partidaren hasiera.]]
Euskadiko Futbol Federakundeak antolatzen ditu Euskal Herriko selekzioaren partidak. FIFAren estatutuek  selekzio bat nazioartean ofizialki parte hartzeko estatu independente bat ordezkatu behar edo bere estatuko federakuntzaren (kasu horretan, Espainiako Futbol Federakundearena) baimena izan behar duela diote. Euskal Herriko selekzioak ez ditu baldintza horiek betetzen eta ez da FIFAk onartua; hori dela eta, lagunarteko partidak baino ez ditzake joka.

2020ko abenduan, Euskadiko Futbol Federazioak FIFAko eta UEFAko kide izatea eskatu zuen, euskal zaleen aspaldiko aldarrikapena jasoz eta ofizialtasunaren eskaerari lehenengo aldiz bide legala emanez . Espainiako Futbol Federakundeak, hala ere, bere kontrato iritzia eman zuen; horren ondorioz, FIFAk eta UEFAk sei hilabete geroago Euskal Selekzioaren ofizialtasunari ateak itxi zizkioten 

Beheko kategorietan, Euskal Autonomia Erkidegoa ordezkatzen du eta ofizialki Espainiako Futbol Federakundeak antolatutako txapelketan parte hartzen du. Euskadiko Futbol Federakundea, Eusko Jaurlaritzak eta Euskal Herriko gizarteak ofizialtasuna aldarrikatzen dute.

## Uniformea 
### Historikoa 
## Jokatutako partidak 
[thumb|300px|Euskal Herriko futbol selekzioa eta [Venezuelako futbol selekzio nazionala|Venezuelaren arteko partidua Mendizorrotzan, 2018ko urriaren 12a.]]

## Azken partidako jokalariak 
## Entrenatzaileak 
## Jokalari aipagarriak 
### Partehartze gehien 
Hona hemen Euskal Herriko futbol selekzioan hiru bider edo gehiagotan aritutako jokalarien zerrenda, 2025eko azaroaren 25ean:

### Golegileak 
Datuak 1979ko abuztuaren 16tik 2025eko azaroaren 15 arteko partidetatik aterata daude:

## Azken hamaikakoa 
Hona hemen 2025eko azaroaren 15ean Palestinaren aurkako partidari dagizkion datuak:

* **Euskal Selekzioa:** Aitor Fernández, Álvaro Núñez, Elgezabal, Zubeldia, Aihen, Jauregizar, Gorrotxategi, Hugo Rincón, Guridi, Barja eta Guruzeta.
* **Palestina:** Hamada, Battat, Hamed, Mahajneh, Mohammed; Seyam, Sawafta, Hamdam, Alqaq, Qunbar eta Nabris.

## Emakumezkoen selekzioa 
2006an Emakumezkoen selekzioak debuta egin zuen Irungo Stadium Gal zelaian. Argentinako selekzioa izan zuen aurkari eta 2-4 galdu zuen. Hurrengo partida Buenos Airesen jokatu zen eta emaitza bera izan zuen.

Ordutik aurrera ordea ez du jarraipen handirik izan. 2014an bi partida jokatu zituen, lehena Irlandaren aurka eta bigarrena Kataluniaren aurka, azken hori eurijasa handiarekin Barakaldoko Lasesarre estadioan. 2015ean bigarren aldiz jokatu zuen atzerrian, Estonian, eta Bartzelonan Katalunia-Euskadi Kopa irabazi zuen penalti jaurtiketetan. Lau urteko hutsunearen ondoren, *Basque Country International Women’s Cup* txapelketa antolatu zuen. Euskal selekzioaz gain, Argentina, Venezuela eta Nigeria ziren parte hartzekoak, baina afrikarrek ezin izan ziren bertaratu. Horren ondorioz, triangeluar bat jokatu zen apirilaren 11n eta euskal herritarrak izan ziren garaile.

### Jokaturiko partidak 
### Laburpena 
* **Irabazi:** 5 partida
* **Berdindu:** 3 partida
* **Galdu:** 3 partida

### Goleatzaileak 
2021eko apirilaren 11n jokaturiko partidako datuak barne.

## Bibliografia 
## Erreferentziak 
## Ikus, gainera 
* Nafarroako futbol selekzioa
* Турне сборной Басконии по СССР 1937 года

## Kanpo estekak 
*  Euskadiko Futbol Federakundea
*  Euskal Selekzioaren Aldeko Iritzi Taldea
*  Euskal Herriko selekzioari buruzko webgunea